Αναγγελία Έναρξης Άσκησης Επαγγέλματος Χημικού Ναυτιλίας
Αίτηση – Υπεύθυνη Δήλωση Χορήγησης Άδειας Χημικού Ναυτιλίας
Κατάθεση από τον αιτούντα (δια ζώσης ή ταχυδρομικά)
Ο αιτών να είναι κάτοχος κωδικών TAXISnet.
Κατάρτιση σε γενικές αρχές ασφάλειας δεξαµενοπλοίων και άλλων πλοίων, γενικές γνώσεις επικίνδυνων φορτίων, µετρήσεις αερίων, χρήση εργαστηριακού εξοπλισµού, γνώση του περιεχοµένου της Κοινής Υπουργικής Απόφασης 3232/41/1989. - Διαπιστώνεται με προφορική εξέταση και εκδίδεται πρακτικό από την αρμόδια επιτροπή.
Ύπαρξη ναυπηγοεπισκευαστικών εγκαταστάσεων και πληρότητα και καλή λειτουργία του εξοπλισμού, όπως ορίζεται στο Άρθρο 5 του Παραρτήματος της Κ.Υ.Α. 3232/41/1989. Διαπιστώνεται με επιτόπιο έλεγχο από την Χημική Υπηρεσία.
Εμπειρία ενός τουλάχιστον έτους σε ελέγχους επικινδύνων αερίων σε πλοία και πλωτά ναυπηγήματα. - Ο αριθμός των δεξαμενοπλοίων, τα οποία θα πρέπει να έχει επιθεωρήσει ο υποψήφιος θα είναι τουλάχιστον εξήντα (60) διαφορετικά μεταξύ τους. Μεταξύ των δεξαμενόπλοιων αυτών τα πέντε (5) θα είναι χημικών φορτίων και το ένα υγραεριοφόρο. - Υποψήφιοι οι οποίοι διαθέτουν βεβαίωση εμπειρίας ενός τουλάχιστον έτους από ναύσταθμο του Πολεμικού Ναυτικού ή από Διϋλιστήρια Πετρελαίου, οφείλουν επιπλέον να έχουν επιθεωρήσει, σε συνεργασία με Χημικό Ναυτιλίας που ήδη έχει το δικαίωμα άσκησης του επαγγέλματος ή σε ναυπηγοεπισκευαστική βάση, τριάντα (30) τουλάχιστον δεξαμενόπλοια διαφορετικά μεταξύ τους. Από τα δεξαμενόπλοια αυτά τα δυο (2) θα είναι χημικών φορτίων και το ένα υγραεριοφόρο.
Η διαδικασία αφορά στην αναγγελία έναρξης άσκησης επαγγέλματος χημικού ναυτιλίας. Για όλα τα πλοία και πλωτά ναυπηγήματα απαιτείται έκδοση πιστοποιητικού απαλλαγής από επικίνδυνα αέρια (GAS-FREE) προκειμένου να τους επιτραπεί η είσοδος σε επισκευαστική βάση. Ο χημικός ναυτιλίας είναι ο κάτοχος της ειδικής άδειας για την έκδοση πιστοποιητικού απαλλαγής από επικίνδυνα αέρια. Απευθύνεται σε πολίτες.
Παράβολο υπέρ του ελληνικού δημοσίου (με την αναγγελία κατατίθεται αντίγραφο διπλοτύπου είσπραξης παραβόλου).
Θεωρημένο φωτοαντίγραφο πτυχίου Χημείας για τους χημικούς ή άδεια ασκήσεως επαγγέλματος TEE για τους χημικούς μηχανικούς. Στην περίπτωση τίτλου σπουδών από ιδρύματα χωρών εκτός ΕΕ, απαιτείται και βεβαίωση του ΔΟΑΤΑΠ ή αντίστοιχου φορέα κράτους μέλους της ΕΕ, στην οποία να φαίνεται ότι το πτυχίο είναι ισότιμο και αντίστοιχο με τα χορηγούμενα από τα αντίστοιχα ιδρύματα της Ε.Ε..
Οι βεβαιώσεις εμπειρίας θα εκδίδονται ή από Χημικούς Ναυτιλίας που ήδη έχουν το δικαίωμα άσκησης του επαγγέλματος ή από ναυπηγοεπισκευαστικές επιχειρήσεις. Δε θα γίνονται δεκτές βεβαιώσεις εμπειρίας από αδειούχους Χημικούς Ναυτιλίας, οι οποίοι δεν έχουν άδεια ελληνική ή από άλλη χώρα της Ευρωπαϊκής Ένωσης ή από ναυπηγοεπισκευαστικές επιχειρήσεις που δραστηριοποιούνται σε χώρες εκτός Ευρωπαϊκής Ένωσης, εκτός αν υφίσταται σχετική υποχρέωση από διακρατικές συμβάσεις. Η ως άνω βεβαίωση θα συνοδεύεται από ημερολογιακή κατάσταση εξετασθέντων δεξαμενόπλοιων η οποία θα περιλαμβάνει: - ημερομηνία / ώρα επιθεώρησης - όνομα δεξαμενόπλοιου - αριθμό νηολογίου - αγκυροβόλιο - ονοματεπώνυμο πλοιάρχου - χώρους που εξετάσθηκαν Την ημερολογιακή κατάσταση θα υπογράφει για κάθε εξεταζόμενο δεξαμενόπλοιο ο χημικός ναυτιλίας που ήδη έχει το δικαίωμα άσκησης του επαγγέλματος ή αρμόδιος της ναυπηγοεπισκευαστικής βάσεως. Για διϋλιστήρια θα αναφέρονται οι μονάδες τις οποίες επιθεωρεί ο υποψήφιος, όπως Δεξαμενές, Δοχεία, Αντιδραστήρες, Σωληνογραμμές κ.λπ.
Προθεσμία διεκπεραίωσης: Έως 30 ημέρες από την επιτυχή ολοκλήρωση της προφορικής εξέτασης και εφόσον ο υποψήφιος διαθέτει πλήρως και σε καλή λειτουργία τον εξοπλισμό των παραγράφων 1 και 2 του άρθρου 5 του Παραρτήματος της Κοινής Υπουργικής Απόφασης 3232/41/1989 (ο χρόνος δεσμεύει την εκδίδουσα την τελική πράξη υπηρεσία).
Γνωμοδότηση της Επιτροπής Ανταγωνισμού βάσει του άρθρου 23 του ν. 3959/ 2011, όπως ισχύει, επί αιτήματος προς γνωμοδότηση του Υπουργείου Οικονομικών σχετικά με το επάγγελμα του χημικού ναυτιλίας.
Διαδικασία και δικαιολογητικά Τροποποιήθηκε ως ακολούθως: - ΚΥΑ 30/005/267/2011 (Β 1234) -Τροποποίηση παρ. 1β άρθρου 1 της ΚΥΑ 3011222/318/7.7.92 (πιστοποιητικό σπουδών) - KYA 3022115/1230/93/1994 (Β 59) -Τροποποίηση παρ. 4&6 άρθρου 1 της ΚΥΑ 3011222/318/7.7.92 (παράβολο)
Άσκηση επαγγέλματος χημικού ναυτιλίας κατόπιν εφαρμογής του νόμου 3919/2011‐ Επικαιροποιημένος κατάλογος Χημικών Ναυτιλίας.
Διεκπεραίωση διαδικασίας έκδοσης άδειας Χημικού Ναυτιλίας μέσω των Κέντρων Εξυπηρέτησης Πολιτών (Κ.Ε.Π.) που λειτουργούν ως Ενιαία Κέντρα Εξυπηρέτησης (Ε.Κ.Ε.) και τροποποίηση του άρθρου 1 παρ. 1β της υπ’ αριθμ. 3011222/318/7.7.92 (ΦΕΚ 477/Β/92) Κοινή Υπουργική Απόφαση «Χορήγηση, ανανέωση και ανάκληση άδειας Χημικού Ναυτιλίας».
Παράρτημα "Έλεγχος επικινδύνων αερίων στα πλοία και πλωτά ναυπηγήματα" Άρθρο 4: Χορήγηση και ανάκληση άδειας σε Χημικούς Ναυτιλίας από τη Διεύθυνση Πετροχημικών και Βιομηχανικών Προϊόντων του Υπουργείου Οικονομικών.
Σε περίπτωση παρέλευσης άπρακτης της προβλεπόμενης προθεσμίας, θεωρείται ότι η αίτηση του ενδιαφερομένου έχει γίνει σιωπηρώς δεκτή και ότι η αναγγελία έχει εγκριθεί, σύμφωνα με την παρ. 4 του άρθρου 14 του ν. 3844/2010 (ΦΕΚ 63/Α΄/3-5-2010). Ο ενδιαφερόμενος στην προαναφερόμενη περίπτωση της σιωπηρής έγκρισης μπορεί να ζητήσει τη σχετική βεβαίωση από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του ν. 3230/2004 (ΦΕΚ 44/Α΄/11-2-2004).
Ο υπάλληλος υποδοχής της αίτησης ελέγχει καταρχάς την πληρότητα των δικαιολογητικών και η αίτηση πρωτοκολλείται και διαβιβάζεται στο Τμήμα Ενεργειακών Προϊόντων της Διεύθυνσης Ενεργειακών, Βιομηχανικών & Χημικών Προϊόντων.
Ο αρμόδιος υπάλληλος του Τμήματος Ενεργειακών Προϊόντων ελέγχει την πληρότητα και την ορθότητα των δικαιολογητικών.
Ο υποψήφιος εξετάζεται προφορικά από την Επιτροπή Εξέτασης.
Μετά το πέρας των εξετάσεων η Επιτροπή συντάσσει πρακτικό στο οποίο γνωματεύει κατά πλειοψηφία για την επιτυχία ή αποτυχία του υποψήφιου στο κάθε θέμα χωριστά και το κοινοποιεί στο Τμήμα Ενεργειακών Προϊόντων.
Σε περίπτωση αποτυχίας, ο αρμόδιος υπάλληλος του Τμήματος Ενεργειακών Προϊόντων ενημερώνει σχετικά τον υποψήφιο και ο υποψήφιος μπορεί να κάνει αίτημα επανεξέτασης.
Μετά την επιτυχή εξέταση του υποψηφίου σε όλα τα θέματα, το Τμήμα Ενεργειακών Προϊόντων ειδοποιεί την αρμόδια περιφερειακή Χημική Υπηρεσία του Γενικού Χημείου του Κράτους που βρίσκεται πλησιέστερα στο εργαστήριο του ενδιαφερόμενου για τη διενέργεια του επιτόπιου ελέγχου επάρκειας του εργαστηριακού εξοπλισμού.
Στην περίπτωση αρνητικής γνωμάτευσης ενημερώνεται σχετικά ο ενδιαφερόμενος, ο οποίος μπορεί να επανέλθει με αίτησή του προς τη Χημική Υπηρεσία και να ζητήσει επανεξέταση του εργαστηριακού εξοπλισμού του, αφού προηγουμένως θα έχει αποκαταστήσει τις τυχόν ελλείψεις ή βλάβες που διαπιστώθηκαν κατά την πρώτη εξέταση.
Ο Προϊστάμενος της Χημικής Υπηρεσίας υπογράφει την έκθεση για την επάρκεια του εξοπλισμού του ενδιαφερόμενου.
Στην περίπτωση θετικής γνωμάτευσης συντάσσεται το έγγραφο της Βεβαίωσης Συνδρομής Νομίμων Προϋποθέσεων και προωθείται στον προϊστάμενο της Χημικής Υπηρεσίας προς υπογραφή, μαζί με τη γνωμοδότηση του κλιμακίου χημικών. Στη Βεβαίωση αναγράφεται και ένας αριθμός χαρακτηριστικός για κάθε Χημικό Ναυτιλίας και ο οποίος παραμένει πάντα ο ίδιος.
Ο Προϊστάμενος της Χημικής Υπηρεσίας υπογράφει τη Βεβαίωση Συνδρομής Νομίμων Προϋποθέσεων.
Η Χημική Υπηρεσία αποστέλλει τη Βεβαίωση στον Ενδιαφερόμενο και τη διαβιβάζει στο Λιμεναρχείο με κοινοποίηση στη Διεύθυνση Ενεργειακών, Βιομηχανικών & Χημικών Προϊόντων.
Σε περίπτωση που δεν πληρούνται οι προϋποθέσεις χορήγησης της βεβαίωσης, ο αρμόδιος υπάλληλος συντάσσει και αποστέλλει στον ενδιαφερόμενο ενημερωτική επιστολή. Σε περίπτωση που εντοπιστούν ελλείψεις ενημερώνεται ο ενδιαφερόμενος για την ανάγκη προσκόμισης συμπληρωματικών στοιχείων.
Σε περίπτωση που πληρούνται οι προϋποθέσεις χορήγησης της βεβαίωσης, ο υποψήφιος παραπέμπεται στην Επιτροπή Εξέτασης του άρθρου 4 του Παραρτήματος της Κ.Υ.Α. 3232/41/1989 για εξέταση.
Κλιμάκιο δύο χημικών της αρμόδιας Χημικής Υπηρεσίας προβαίνει στον επιτόπιο έλεγχο της πληρότητας και καλής λειτουργίας του εξοπλισμού του εργαστηρίου του υποψηφίου, όπως προβλέπεται από τις παραγράφους 1 και 2 του άρθρου 5 του Παρ/τος της Κ.Υ.Α. 3232-41/1989 και συντάσσει σχετική έκθεση.
Ο αρμόδιος υπάλληλος του Τμήματος Ενεργειακών Προϊόντων της Διεύθυνσης ενημερώνει τον κατάλογο των Χημικών Ναυτιλίας που βρίσκεται αναρτημένος στον ιστότοπο του Γενικού Χημείου του Κράτους: www.gcsl.gr.
Ο ενδιαφερόμενος υποβάλλει στο Πρωτόκολλο της Κεντρικής Υπηρεσίας του ΓΧΚ ή στο ΚΕΠ-ΕΚΕ Αίτηση-Υπεύθυνη δήλωση για τη χορήγηση άδειας (βεβαίωσης συνδρομής νομίμων προϋποθέσεων για την άσκηση του επαγγέλματος) χημικού ναυτιλίας, συνοδευόμενη με τα απαιτούμενα δικαιολογητικά.
Έλεγχος πληρότητας και ορθότητας δικαιολογητικών
Ενημέρωση ενδιαφερόμενου για τυχόν ελλείψεις/απόρριψη
Ο υποψήφιος εξετάζεται προφορικά από την Επιτροπή Εξέτασης
Σύνταξη πρακτικού για το αποτέλεσμα της εξέτασης
Ενημέρωση υποψηφίου σε περίπτωση αποτυχίας
Ενημέρωση Υπηρεσίας για Αυτοψία - Έλεγχο
Έλεγχος πληρότητας και καλής λειτουργίας του εξοπλισμού του εργαστηρίου του υποψηφίου
Ενημέρωση ενδιαφερόμενου για αρνητική γνωμάτευση
Σύνταξη Βεβαίωσης κατόπιν θετικής γνωμάτευσης